Mazurek, Milan, poslanec NR SR (2023-06-27):
Je naozaj zvrátené, dovolím si povedať, nechutné, čo sme sa všetko dokázali dozvedieť od strany SaS pri tak nesmierne zásadnom návrhu zákona. Nebudem teraz špekulovať nad tým, či aj tu predseda tej strany SaS pán Sulík, ktorý sa balí a odchádza, rovnako ako jeho kolegyňa a spolusediaca poslankyňa Cigániková, verí na 17. a 60. pohlavie. Nebudem špekulovať nad tým, či pán Sulík a ďalší títo poslanci, ktorí tak radi odchádzajú a som šťastný, že som ich dokázal vyhnať zo sály len svojom vlastnou prítomnosťou a slovami, ktoré títo zúfalci nedokážu zvládať, či si títo ľudia myslia, že práve toto je agenda, ktorú by mali učitelia v školách tlačiť do detí. My sme tu však preto, pretože si myslíme, že tieto veci sú pre deti na Slovensku extrémne nebezpečné a chceme deti pred týmito zvrátenosťami ochrániť. A tento návrh zákona môže v tejto veci urobiť výrazný pokrok, a preto sme ho aj v hnutí REPUBLIKA podporili už v prvom čítaní. Pretože sme presvedčení o tom, že každý jeden rodič na Slovensku by mal mať právo zvoliť si, či niekto bude takúto progresivistickú, dúhovú a zvrátenú agendu do ich detí tlačiť, alebo to robiť nebude. Pri minulom vystúpení v prvom čítaní k tomuto zákonu som hovoril o príbehu žiakov, ktorých učiteľka na jednej hodine nútila hrať sa na homosexuálov. Všetci títo poslanci SaS čušali a ani jeden sa voči tomuto neohradil. Bol by som zvedavý, ako by sa títo páni poslanci cítili, keby ich nejaká učiteľka nejaké ich deti nútila hrať sa na niečo, s čím sú v nejakom rozpore, o čom sú presvedčení, že nie je správne. Ako by sa stavali na odpor. Ako by sa stavali na odpor voči takýmto aktivitám. Ale keď je to v súlade s ich ideologickými predsavzatiami, tak je to zrazu normálne. Je to zrazu úplne v poriadku. A my sme vraj tí nebezpeční, ak sa proti tomuto chceme brániť. Okamžite po tom, ako som vystúpil, mi prišla ďalšia správa od chlapca z Popradu, zo školy, ktorého zase na občianskej náuke nútila učiteľka, aby si predstavil, že je dánsky homosexuál, ktorý neje mäso a jazdi na bicykli a s priateľom pracuje ako personalista v nejakej firme. A ja sa do kelu pýtam, čo to má znamenať?! Pretože ma to vytáča. Vytáča ma to do nepríčetnosti. To kde si berú nejaké učiteľky alebo učitelia, a nechcem sa tu dotknúť všetkých slušných, čestných učiteľov, zodpovedných, rozumných učiteľov, sám som z učiteľskej rodiny a nikto z mojej rodiny by si niečo takéto nedovolil, ale kde si nejakí učitelia berú právo alebo možnosť uzurpovať si takúto zvrátenú úchylnosť a tlačiť do detí, že on sa má hrať na nejakého dánskeho homosexuála. Im načisto preplo niektorým? A jasné, že nám to vadí. Jasné, že nám to vadí a nechceme, aby naše deti boli týmto veciam vystavení, pretože sme rodičia a chceme, aby tieto deti mali možnosť normálnej, rozumnej, racionálnej, tradičnej a normálnej výchovy, akú sme mohli zažiť my. A prečo im to má nejaká progresivisticko-liberálna agenda zastúpená tu predovšetkým poslancami SaS vziať. Vystúpil tu bývalý minister školstva pán Gröhling s dúhovou vlajočkou na saku a vysvetľoval nám, že sme úplne tupí, zaostalí, že veríme na plochú Zem a oberáme deti o fakty, ak ich nechceme učiť, že päť-šesť ročné deti si môžu vyberať svoje vlastné pohlavie, ak ich nechceme nútiť, aby si vyberali nejakú orientáciu, ak chceme len to, aby boli normálne, že sme zaostalí a chceme deti obrať o možnosť vzdelania, ak si myslíme, že by sme mali ako rodičia mať právo zasahovať do toho, aké veci ohľadne sexuálneho správania im budú učitelia v školách hovoriť. A prečo to ten človek hovoril? Pretože mu záleží na faktoch, pretože mu záleží na tom, aby deti mali dostupnosť všetky náležité informácie, ktoré potrebujú pri svojej výchove? Nie pretože sám je reprezentantom tejto agendy, pretože sa k nej hrdo hlási, pretože chce spolu so svojimi kolegami z SaS a tými narkomanmi v Progresívnom Slovensku tlačiť tieto svinstvá a zvrátenosti do detí. A to mu v skutočnosti vadí. Kto normálny tu vníma nejaké argumenty o plochej Zemi a podobné sprostosti, ktorý by tu chcel strašiť, že rodičia budú zakazovať deťom vyučovať sa matematiku, začať zakazovať vyučovať sa prírodovedu a podobne, veď potom tie deti prepadnú. Čo sú to za argumenty od ministra školstva? Desaťročný chlapec by zo seba vypotil lepšie argumenty ako pán Gröhling, plagiátor a kaderník, ktorého pozícia na ministerstve školstva bol jeden veľký omyl, rovnako veľký omyl ako celá strana SaS a ich úchylná agenda, ktorú tu tlačia spolu s tými narkomanmi v Progresívnom Slovensku, od ktorých sa ani strana HLAS nevie normálne dištancovať, lebo asi by s nimi išla do vlády, s úchylákmi a degenerátmi, ktorí chcú zničiť Slovensko. Je nemysliteľné, aby nás tu bývalý minister školstva presviedčal, že sme nezodpovední, že ničíme našim deťom budúcnosť a že sme nejakí blázni, ktorí neveria, že existuje zemeguľa len preto, že sa chceme vyhnúť týmto agendám. Pričom my veľmi dobre vieme a hovoril som tu o tom v prvom čítaní, akú príručku financoval tento pán Gröhling s dúhovou vlajočkou pre deti na základných a stredných školách, akú príručku sexuálnej výchovy týmto deťom dával. Čo myslíte, učilo sa tam o tom, aké sú nebezpečné pohlavné choroby? Učilo sa tam o tom, ako prichádzajú deti na svet, lebo o tom sa učí snáď v biológii v šiestej triede. Nie, učilo sa tam o tom, aké rôzne verzie sexuálneho správania existujú, aké sú alternatívy k štandardným vzťahom, že manželstvo nie je nič špecifické alebo nič konkrétne, pretože je úplne normálne, keď vaša mamička má ďalšie tri kamarátky, mamičky s ktorými večer po nociach spáva alebo ďalších troch kamarátov tatko, s ktorými spáva a toto platil ten pán Gröhling zo SaS-ky za milión eur zo štátneho rozpočtu. Pretože to je jeho agenda a to je skutočný dôvod, prečo tu vystupoval, lebo toto chce tlačiť do detí. Dal vám to normálne na papieri knihu plnú údov. A dnes sa hrá na to, že jemu vlastne ide o kvalitu výchovno-vzdelávacieho procesu. Táto strana „pseudoodborníkov“, pretože odbornosť tam nie je žiadna, len plagiátorstvo a tragédia. Táto strana otvorene zastupuje všetky tie najhoršie agendy, ktoré tu môžme vidieť, všetko im vadí. Chcete tretiu hodinu telesnej výchovy, chcete, aby deti viac športovali, hýbali sa? To je nemysliteľné. Pomaly je to fašizmus, že chcete, aby deti cvičili, lebo pandémia obezity a podobné veci to ich netrápi. Hlavne že budú môcť do nich tlačiť tie dúhové agendy, tie zvrátenosti, tie nezmysly, aby ich mohli brať na pochody chlapov v kožených trenkách po námestiach. Toto je agenda týchto politických strán. A nám je z toho, samozrejme, zle a je úplne logické, že chceme mať právo vychovávať svoje deti a nebudeme rešpektovať argumenty týchto ľudí ako pána Gröhlinga, bývalého ministerstva školstva, ministra školstva. Veď to je tak tragické, že takýto človek bol minister školstva, ktorý povie ľuďom, nepáči sa vám, že my chceme na štátnych školách do detí tlačiť takúto ideológiu a hovoriť im, že je tridsaťpäť orientácií, z ktorých si môžete vybrať a sedemdesiatpäť pohlaví, no ktoré si môžete zvoliť, no tak tie deti dajte do súkromnej alebo do cirkevnej školy, veď každý má na výber. Lenže presne sa vraciame k podstate tej strany SaS, že oni nevyšli za celý život z centra Bratislavy, že im nedoplo, že nie každý na Slovensku má na výber cirkevnú, štátnu a ešte aj súkromnú školu, do ktorej môže dať svoje deti, pretože nie všade sú takéto možnosti. A nielen to, oni sú v tom svojom pomätenom zmýšľaní absolútne odtrhnutí od reality bežného Slovenska natoľko vzdialení, že nechápu, že ľudia nepracujú len tu ako oni, v rôznych mimovládkach a necicajú štátny rozpočet na úchylné príručky, ale robia tvrdú poctivú robotu a nemôžu si dovoliť platiť deťom súkromné školy, aby ich uchránili od úchylných agiend, ktoré strana SaS spolu s progresívnymi narkomanmi chce tlačiť do detí, absolútne odtrhnutí od reality, nepriatelia Slovákov, nepriatelia Slovenska. Drvivá väčšina ľudí na Slovensku má len tú jednu možnosť normálnej štátnej školy, ktorá je v malom meste, nemajú na výber. A ja sa znovu pýtam, prečo my by sme mali kapitulovať, ustúpiť a akceptovať nejaký stav, že keď sa vám nepáči, že na štátnej škole do vás budú tlačiť takéto agendy, tak si dajte dieťa inde. Veď vy to nemáte čo na štátnych školách do detí tlačiť. Kto vám dal k tomu mandát? Aké referendum k tomu prebehlo? Kde ste od Slovákov dostali všeobecnú podporu na to, aby ste ich mohli učiť ich deti, že je sedemdesiat pohlaví? Zbláznili sa títo ľudia, sú absolútne odtrhnutí od reality a my to akceptovať v žiadnom prípade nebudeme. Preto opätovne prízvukujem, že my v hnutí REPUPLIKA podporíme tento návrh zákona, pretože nám záleží na tom, aby sme týchto ľudí odstránili zo vzdelávacieho procesu, ak tam chcú tlačiť túto zvrátenú neomarxistickú agendu. Odmietame, aby tu vystupoval bývalý minister školstva a hovoril, že je protiústavné, ak nechceme do detí tlačiť túto ideológiu, pretože on si myslí, že deti sú majetkom štátu a ešte si naviac myslí, že jeho ideológia v podstate nie je ideológia, že je to všeobecne akceptovaná pravda, stav spoločnosti, stav prírody, stav reality alebo kto vie čo ešte v tých svojich vyhúlených hlavách títo ľudia považujú za pravdu a že títo ľudia vlastne nám budú prízvukovať, že my sme ideologicky predsavzatí, ak nechceme tlačiť ideológiu do detí. Absolútne otočená realita hore nohami, absolútne otočená realita hore nohami. Tí ľudia sú totálne mimo, nebezpeční sociopati, ktorí na Slovensku, ak by mali tú moc, úplnú moc, tak zo výchovnovzdelávacieho procesu urobia farmu na nejakých pochodujúcich nových dúhových účastníkov tých ich protestov a zvráteností, ktoré vidíme. A oni sa hlásia k tej agende. Dnes vám povedia, že oni chcú, viete, učiť deti, že existuje aj registrované partnerstvá, že musia byť tolerantní, láskaví, ale veď my nie sme tak sprostí, aby ste nás s týmito hlúposťami klamali. Ktokoľvek trochu gramotný si na telefóne môže nájsť na internete videá zo západnej Európy a vidí, kam to smeruje. Žiadne registrované partnerstvá, žiadne ňuňuňu aj jeho musíš akceptovať. Veď mne je úplne jedno, čo si kto robí za zavretými dverami. Čo sa ja mám čo starať nejakému homosexuálovi do jeho života. Veď nech si robí kto chce, čo chce. Ale nemáte to čo tlačiť do našich detí. My vidíme tie Drag Queen Storytelling, tie akcie, kde chlap vyčančaný, prezlečený za ženu číta malým deťom na školách. To je realita, to nie sú blábolky, to nie sú konšpiračné teórie. A k tomu to smeruje. A keby k tomu Gröhling mal možnosť, tak zajtra to zavedie, pretože sa k tomu otvorene hlási. V tej príručke to nájdete. Toto sú nebezpečenstvá, pred ktorými chceme chrániť tieto deti a my to chceme utnúť už v zárodku, túto dúhovú rakovinu, ktorá takýmto spôsobom útočí na naše deti, chceme utnúť už v zárodku a nedovoliť im dosiahnuť ten stav, ktorý vidíme v západnej Európe, v Austrálii, v USA a v iných štátoch, kde sa malé deti na námestiach musia pozerať na tie perverznosti a zvrátenosti, ktoré oni na námestiach predstavujú, ktoré tam ukazujú, s ktorými sa zahrávajú. Tie obrazy sú niekedy tak nechutné, že sa tomu človek, zdvíha sa mu žalúdok, keď to musí vidieť, keď vidí striptíz chlapa v tangáčoch pre deti v škôlke. To som videl na vlastné oči, tak sa mi zdvíha žalúdok. A to by Gröhling zaviedol. Možno by sám šiel robiť ten striptíz. Ja neviem, jak to majú v tej SaS-ke. Ale my pred týmto musíme deti chrániť, tak nám tu nerozprávajte sprostosti, že vy chcete len deti učiť o tolerancii a rešpekte, pretože ste zvrátení vo svojej podstate a chcete deti učiť presne o tom, o čom nám tu hovorila pani poslankyňa Cigániková, že jak si sedemnáste pohlavie, tak slobodne buď, pretože tým nikomu neubližuješ, si úplne v pohode, môžeš si vybrať, môžeš byť nosorožec, jednorožec, môžeš byť pre mňa za mňa letecký vrtuľník. Hlavne, že si slobodný a SaS-ka ti dá na výber so všetkými duševnými chorobami, budeš stodesaťkilový chlap a pôjdeš zápasiť do ženskej ligy. Nie je problém, stačí, že sa identifikuješ a vercajch si niekde skryješ pod nejaký výstroj. To je realita strany SaS. Hnus, že takýto ľudia sedia v parlamente. (Potlesk.)